Åtvidaberg
Store norske leksikon,Geografi,Verdens geografi,Europa,Sveriges geografi
Åtvidaberg er en kommune i Östergötland og Småland i Sverige, i Östergötlands län. Arealet er 690 km2 med 11 503 innbyggere (2019). Kommunen preges av et sjørikt skoglandskap. Næringslivet domineres av industrinæringer.
Kommunesenteret Åtvidaberg, 35 km sørøst for Linköping, har 6981 innbyggere (2019). Stedet har gamle industritradisjoner med blant annet tidligere Facit AB og kobbergruve. Fortsatt finnes en stor industrisektor på stedet, eksempelvis innenfor elektronikktilvirkning. Historie Åtvidaberg vokste fram omkring det kobberverket som på 1700-tallet ble anlagt på baroniet Adelswärds grunn. Mot slutten av 1800-tallet avtok lønnsomheten, og driften ble gradvis lagt om til produksjon av kontormøbler og kontorutstyr. Bryting av kobbermalm opphørte helt i 1919. Det gamle bruksmiljøet finnes bevart. Les mer i Store norske leksikon Sverige Eksterne lenker Offisiell besøksguide for Åtvidaberg Åtvidaberg kommunes nettsider